b'\n_START_ARTICLE_\nIrska garda\n_START_SECTION_\nPovijest\n_START_PARAGRAPH_\nPukovnija Irske garde je formirana 1. travnja 1900. po zapovijedi kraljice Viktorije u \xc4\x8dast irskome narodu koji se za britansku krunu borio u Drugome burskom ratu u dana\xc5\xa1njoj Ju\xc5\xbenoj Africi._NEWLINE_Tijekom 1. svjetskog rata pripadnici irske garde bili su razmje\xc5\xa1teni u Francuskoj te na zapadnoj fronti. Tokom 1914. i po\xc4\x8detkom 1915. garda je sudjelovala u brojnim bitkama, uklju\xc4\x8duju\xc4\x87i i borbe u  mjestima Mons, Marne i Ypres. 1915. je stvorena dodatna bojna a druga bojna se borila u Loosu. Tijekom 1916. Irska garda je uklju\xc4\x8dena u bitku u Sommeu gdje su imali velike gubitke. 1917. garda je sudjelovala u bitci u Cambrai te tre\xc4\x87oj bitci u Ypresu. Pripadnici Irske garde borili su se do posljednjih dana rata, uklju\xc4\x8duju\xc4\x87i i napade na hindenbur\xc5\xa1ku liniju._NEWLINE_Irska garda je tijekom cijelog prvog svjetskog rata izgubila 2300 vojnika i \xc4\x8dasnika. Me\xc4\x91u njima je bio i John Kipling, sin engleskog knji\xc5\xbeevnika Rudyarda Kiplinga. Pripadnicima pukovnije tada je podijeljeno 406 medalja uklju\xc4\x8duju\xc4\x87i i \xc4\x8detiri Viktorijina kri\xc5\xbea._NEWLINE_U razdoblju izme\xc4\x91u prvog i drugog svjetskog rata pukovnija je raspore\xc4\x91ena na podru\xc4\x8djima Gibraltara, Turske, Egipta i Palestine._NEWLINE_Tijekom 2. svjeskog rata Irska garda se borila u Norve\xc5\xa1koj, Francuskoj, Italiji i sjevernoj Africi a nakon Dana D (6. lipnja 1944.) na podru\xc4\x8dju Francuske, Belgije, Nizozemske i Njema\xc4\x8dke. Tokom rata je poginulo vi\xc5\xa1e od 700 pripadnika garde a dodijeljeno je 252 medalja, uklju\xc4\x8duju\xc4\x87i i dva Viktorijina kri\xc5\xbea._NEWLINE_Zavr\xc5\xa1etkom 2. svjetskog rata Irska garda je slu\xc5\xbeila na mnogima podru\xc4\x8djima sukoba te je dio britanske vojne baze u Njema\xc4\x8dkoj pokraj rijeke Rajne. Tijekom 1970-ih garda je imala vlastiti garnizon u Hong Kongu. U novije vrijeme pripadnici Irske garde sudjelovali su u ratovima na podru\xc4\x8dju biv\xc5\xa1e SFRJ kao i ratovima u Afganistanu i Iraku._NEWLINE_Zbog politi\xc4\x8dke i nacionalne osjetljivosti Irska garda nije bila raspore\xc4\x91ena na podru\xc4\x8dju Sjeverne Irske. Pripadnici IRA-e su u listopadu 1981. postavili bombu u autobus koji je prevozio vojnike do vojarne. Prilikom aktivacije bombe ozlije\xc4\x91eno je 23 vojnika a dva putnika su poginula.\n_START_SECTION_\nZnamenitosti garde\n_START_PARAGRAPH_\nPripadnici Irske garde nose grimizne tunike te crvene vojne odore i crne hla\xc4\x8de. Gumbi na odorama su raspore\xc4\x91eni u dva reda po \xc4\x8detiri gumba ozna\xc4\x8davaju\xc4\x87i time da se radi o \xc4\x8detvrtoj osnovanoj pukovniji. Ovratnici su ukra\xc5\xa1eni s djetelinom s obje strane (kao simbolom Irske)._NEWLINE_Moto Irske garde je "Quis Separabit" ili "Tko \xc4\x87e nas rastaviti\xc2\xa0?" preuzet iz reda sv. Patrika._NEWLINE_Pripadnici garde poznati su po nadimku "The Micks". Iako se taj termin u Britaniji smatra pogrdnim u civilnom \xc5\xbeivotu, njegovo kori\xc5\xa1tenje se tolerira unutar vojske. Raniji nadimak "Bob\'s Own" prestao se koristiti nakon feldmamr\xc5\xa1ala lorda Fredericka Robertsa_NEWLINE_1902. pasmina irski vu\xc4\x8dji hrt je kod Kluba ljubitelja irskih vu\xc4\x8djih hrtova predstavljen kao slu\xc5\xbebena maskota pukovnije te se namjeravala pove\xc4\x87ati popularnost te pasmine kod javnosti. Prvi pas koji je postao maskota nazvan je Brian Boru.1961. taj pas je postao slu\xc5\xbebena vojna maskota te je uveden u slu\xc5\xbebu Kraljevskog vojnog veterinarskog korpusa. Irska garda je jedina pukovnija u britanskoj vojsci kojoj je dozvoljeno da pas kao maskota predvodi pukovniju tokom vojne parade. Trenuta\xc4\x8dni vu\xc4\x8dji hrt u Irskoj gardi zove se Conmael a debitirao je na sve\xc4\x8danosti Trooping the Colour 13. lipnja 2009._NEWLINE_Dan pukovnije i njene tradicionalne proslave je Dan sv. Patrika. Tada svi \xc4\x8dlanovi pukovnije nose svje\xc5\xbeu djetelinu bez obzira gdje su stacionirani. Tada (osim ako su trupe u ratu) pripadnici Irske garde imaju tradicionalnu prezentaciju kod \xc4\x8dlanova britanske kraljevske obitelji. Prvi puta su predstavljeni 1901. kraljici Elizabeti Bowes-Lyon (Kraljici Majci) i kraljici Aleksandri od Danske. 1950. na pedesetu obljetnicu pukovnije, garda je osobno predstavljena kralju Georgeu VI.1989. Kraljica Majka nije bila u mogu\xc4\x87nosti da putuje u Belize gdje je pukovnija bila stacionirana, umjesto nje Irsku gardu je posjetio veliki vojvoda od Luksemburga._NEWLINE_Pukovnija Irske garde je povezana s 4. bojnom Kraljevske australske pukovnije._NEWLINE_Tokom kraljevskog vjen\xc4\x8danja 29. travnja 2011. izme\xc4\x91u princa Williama i Kate Middleton, sam princ je tom prigodom nosio sve\xc4\x8danu uniformu Irske garde u kojoj ima \xc4\x8din pukovnika.'